Source: https://www.slov-lex.sk/pravne-predpisy/SK/ZZ/2005/578/20051216.html
Timestamp: 2020-08-06 02:08:41+00:00
Document Index: 10022485

Matched Legal Cases: ['§ 6', '§ 19', '§ 3', '§ 26', '§ 28', '§ 28', '§ 28']

578/2005 Z.z. - Zákon, ktorým sa mení a dopĺňa záko... - SLOV-LEX
578/2005 Z.z./
Časová verzia predpisu účinná od 16.12.2005
Zákon Národnej rady Slovenskej republiky č. 118/1996 Z. z. o ochrane vkladov a o zmene a doplnení niektorých zákonov v znení zákona č. 154/1999 Z. z., zákona č. 397/2001 Z. z., zákona č. 492/2001 Z. z., zákona č. 340/2003 Z. z., zákona č. 186/2004 Z. z., zákona č. 554/2004 Z. z., zákona č. 650/2004 Z. z., zákona č. 747/2004 Z. z. a zákona č. 468/2005 Z. z. sa mení a dopĺňa takto:
V § 6 ods. 2 posledná veta znie: „Výšku ročného príspevku na roky, počas ktorých fond
nespláca úver poskytnutý na zabezpečenie výplaty náhrad za nedostupné vklady a ani nemá vlastné finančné zdroje na zabezpečenie výplaty náhrad najmenej vo výške 1,5 % z celkovej hodnoty všetkých vkladov chránených týmto zákonom, fond určuje najmenej vo výške 0,2 % z hodnoty vkladov v banke chránených týmto zákonom, a to z hodnoty vkladov podľa ich priemerného stavu v banke za predchádzajúci štvrťrok predo dňom splatnosti ročného príspevku alebo príslušnej štvrťročnej splátky z ročného príspevku.“.
V poznámke pod čiarou k odkazu 5m sa citácia „§ 19 zákona č. 431/2002 Z. z. o účtovníctve“ nahrádza citáciou „§ 3 a 19 zákona č. 431/2002 Z. z. o účtovníctve v znení neskorších predpisov“.
V § 26 ods. 4 prvej vete sa slovo „uplynutí“ nahrádza slovom „skončení“ a na konci vety sa bodka nahrádza bodkočiarkou a pripájajú sa tieto slová: „v oznámení musí byť uvedený aj deň skončenia príslušného účtovného obdobia.“.
Za § 28b sa vkladá § 28ba, ktorý vrátane nadpisu znie:
„§ 28ba
Výšku príspevku podľa tohto zákona na rok 2006 určí fond pre všetky banky, a to najneskôr do 27. decembra 2005.“.
Predseda Národnej rady Slovenskej republiky sa splnomocňuje, aby v Zbierke zákonov Slovenskej republiky vyhlásil úplné znenie zákona Národnej rady Slovenskej republiky č. 118/1996 Z. z. o ochrane vkladov a o zmene a doplnení niektorých zákonov, ako vyplýva zo zmien a doplnení vykonaných zákonom č. 154/1999 Z. z., zákonom č. 397/2001 Z. z., zákonom č. 492/2001 Z. z., zákonom č. 340/2003 Z. z., zákonom č. 186/2004 Z. z., zákonom č. 554/2004 Z. z., zákonom č. 650/2004 Z. z., zákonom č. 747/2004 Z. z., zákonom č. 468/2005 Z. z. a týmto zákonom.
Číslo: 578/2005 Z. z.
Dátum vyhlásenia: 16.12.2005
Dátum účinnosti od: 16.12.2005
Nachádza sa v čiastke: 233/2005
2. 16.12.2005 -